**AGENȚIA PENTRU PROTECȚIA MEDIULUI ILFOV**

Nr. 14766

# DECIZIA ETAPEI DE ÎNCADRARE

# Nr. DRAFT 07.03.2024

Ca urmare a solicitării de emitere a acordului de mediu adresată de **DVM PROSAL CONSULTING SRL prin ROMASAN EMANUEL,** pentru proiectul **„aducere teren la cota drumului de acces”** propus a fi amplasat în Comuna 1 Decembrie, drum exploatare Dig Arges, NC 60212, județul Ilfov înregistrată la A.P.M. Ilfov cu nr. 14766/01.09.2023, cu completarile ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011,**

**Autoritatea Competentă pentru Protecția Mediului decide**, ca urmare a consultărilor desfăşurate în cadrul şedinţei Comisiei de Analiză Tehnică, din data de 06.12.2023, că proiectul **„aducere teren la cota drumului de acces”** propus a fi amplasat în Comuna 1 Decembrie, drum exploatare Dig Arges, NC 60212, județul Ilfov, **nu se supune evaluării impactului asupra mediului si nu se supune evaluării adecvate.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a)proiectul nu se încadrează în prevederile Legii nr. 292/2018, anexa nr. 1;

b) proiectul se încadrează în prevederile Legii nr. 292/2018, anexa nr. 2, pct. 10 a – proiecte de dezvoltare a unitatilor/zonelor industriale.

**II. Motivele pe baza carora s-a stabilit neefectuarea evaluarii adecvate sunt următoarele:**

Proiectul propus nu produce efecte asupra Ariilor Naturale Protejate; terenul aferent proiectului nu se situează nici ȋn interiorul şi nici ȋn proximitatea acestora, conform coordonatelos Stereo 1970 atasate nu intră sub incidența prevederilor art.28 și 281 din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare”

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Proiectul nu are impact asupra corpurilor de apă și nu este necesară elaborarea SEICA, în conformitate cu punctul de vedere exprimat de catre reprezentantul AN Apele Romane, Administratia bazinala Arges-Vedea in cadrul sedintei CAT din data de 06.12.2023, precum si a Consultantei Thnice nr SAA 622/06.02.2024 emisa de AN Apele Romane, Administratia bazinala Arges-Vedea

“nu este necesara emiterea unui aviz de gopodarire a apelor”

**1. Caracteristicile proiectului:**

* 1. ***Descrierea proiectului:***

Terenuri pe care se va implementa propiectul:

Terenul în suprafața de **10.000mp**, proprietatea **DVM PROSAL CONSULTING SRL se afla situat, in conformitate cu PUG 1Decembrie, aprobat cu HCL 6/31.03.2010, prelungit cu HCL 43/30.09.2022, in zona M - subzona mixta M4 – predominant industrie si unitati comerciale, comert servicii, depozitare si mica productie.**

**Bilanț teritorial:**

Suprafata totala a terenului = 10000.00 mp

Volum umplutura = 30000.00 mc

**Indicatori urbanistici:**

POT propus = 0

CUT propus = 0

**Asigurarea utilităţilor (apă-canal)**:

La faza de amenajare/sistematizare a suprafetei de 10000.00 mp nu este cazul de alimentare cu apa si evacuare ape uzate;

**ALIMENTARE CU APĂ:**

Nu este cazul

**EVACUAREA APELOR UZATE:**

**Nu este cazul**

***1.2****.* ***Utilizarea resurselor naturale***

Se folosesc la sistematizarea terenului pamant din excavatii;

***1.3. Generare deşeuri***

- în perioada lucrărilor de execuţie rezultă:

- deşeuri menajere/asimilabile celor menajere şi deşeuri de ambalaje din hârtie/carton şi plastic din activitatea personalului de pe şantier

La funcţionarea obiectivului, rezultă următoarele categorii de deşeuri: nu este cazul

Pentru depozitarea deşeurilor se va amenaja o platformă betonată prevăzută cu pubele de capacitate, aceasta beneficiind de acces facil din drumul de acces.

Deşeurile generate, vor fi predate către agenţi economici autorizaţi ȋn vederea valorificării (materialele reciclabile), restul deşeurilor urmând a fi predate către agenţi economici autorizaţi ȋn vederea eliminării.

***1.4. Emisii poluante, inclusiv zgomotul şi alte surse de disconfort***:

pe perioada executiei lucrarilor de umplere emisiile vor consta în principal în praf și zgomot generate din activitatea de transport și din exploatarea utilajelor folosite în cadrul operațiilor de umplere.

Pentru prevenirea și diminuarea emisiilor punctuale de praf în atmosferă (pulberi sedimentabile) rezultate de la descărcarea materialului inert din autobasculante, pe amplasament sunt prezente doua rezervoare IBC cu volum de 1 mc, umplute cu apa, care sunt utilizate la stropirea materialului inert în perioadele anului în care datorita vremii se pot genera emisii de praf la descarcare.

Nivelul de zgomot se va incadra in limitele admise pentru functiunea existenta în zonă.

***1.5. riscul de accident, ţinându-se seama in special de substantele si de tehnologiile utilizate***:

Risc de accident redus.

**2. Localizarea proiectului**

2.1. utilizarea existentă a terenului: UTR M, subzona M4 – industrie, comert, depozitare, mica productie.

2.2. relativa abundenţă a resurselor naturale din zonă, calitatea şi capacitatea regenerativă a acestora: proiectul nu generează un impact semnificativ asupra resurselor naturale din zonă;

2.3. capacitatea de absorbţie a mediului, cu atenţie deosebită pentru:

a) **zonele umede – se va respecta zona de protectie de-a lungul digului de pe malul stang al Raului Arges comform Legii Apelor 107/1996 cu modificarile si completarile ulterioare, Anexa 2;**

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Tipurile şi caracteristicile impactului potenţial**:

Se iau în considerare efectele semnificative posibile ale proiectelor, în raport cu criteriile prevăzute la pct. 1 si 2, cu accent deosebit pe:

- importanţa şi extinderea spaţială a impactului: zona geografică şi dimensiunea populaţiei care poate fi afectată – se consideră că nu există un impact semnificativ asupra asezărilor umane, nu se impun masuri pentru protectia asezarilor umane;

- cumularea impactului cu impactul altor proiecte existente şi/sau aprobate – nu este cazul;

- natura transfrontalieră a impactului – nu este cazul;

- mărimea şi complexitatea impactului – pe perioada de executie a lucrărilor se preconizează un impact redus pe termen scurt ȋn zona terenului şi a vecinătăţilor.

- probabilitatea impactului: scăzută;

- durata, frecvenţa şi reversibilitatea impactului: impact local pe termen relativ scurt, cu caracter temporar și reversibil pe perioada estimată a lucrărilor.

**4. Condiţii de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de Urbanism nr. 137/G/10450/C din 28.06.2023, emis de Primăria com 1 Decembrie şi prin avizele sau acordurile emise de instituţiile menţionate în acesta;

- se vor respecta prevederile Consultantei Thnice nr SAA 622/06.02.2024 emisa de AN Apele Romane, Administratia bazinala Arges-Vedea

**Din volumul total de umplutură cca. 80% va fi constituit din materiale rezultate din construcții și demolări și 20% din pământ din excavații.**

Deseurile utilizate ca meterial de umplutura vor respecta urmatoarele conditii:

* Deseurile din constructii catalogata ca deseuri inerte. (deșeurile inerte reprezintă o categorie de deșeuri care nu suferă transformări fizice, chimice sau biologice. Acestea nu se descompun, nu ard și nu produc alte reacții fizice sau chimice, sunt stabile din punct de vedere ecologic și nu afectează negativ mediul înconjurător dacă sunt gestionate corespunzător).
* Se vor lua toate masurile necesare astfel incat in deseurile utilizate ca umplutura sa nu existe alte deseuri care pod duce la contaminarea solului, apei sau pot afecta sanatatea populatiei.
* ***Este interzisă realizarea lucrărilor de umplere cu alte tipuri de materiale inerte în afara pământului din excavații și a deșeurilor nepericuloase din construcții și demolări. Este interzisă realizarea lucrări de umplere cu deșeuri din materiale de constructie contaminate cu substante periculoase.***

**Umplerea se va realiza cu deseuri inerte din constructii din următoarele categorii de deșeuri, clasificate conform HG 856/2002:**

* 17 01 01 beton
* 17 01 02 caramizi
* 17 01 03 tigle si materiale ceramice
* 17 01 07 amestecuri de beton, caramizi, tigle si material ceramice, altele decat cele specificate la 17 01 06
* 17 05 06 deseuri de la dragare altele decat 17 05 03
* 17 05 08 resturi de balast, altele decat cele specificate la 17 05 07
* 17 09 04 amestecuri de deseuri de la constructii si demolari, altele decat cele specificate la 17 09 01, 17 09 02 si 17 09 03
* 17 05 04 pamant si pietre, altele decat cele specificate la 17 05 03

**Precum si pamant din excavatii – material de umplere finala.**

Pentru stabilizarea volumelor de umpluturase vor efectua operatii de compactare cu compostor/vibrator a terenului ce va fi amenajat. În cursul compactării, particulele componente solide ale terenului se apropie între ele sub acțiunea unor forțe exterioare, micșorându-se porii și eliminîndu-se surplusul de apă. Compactarea se execută diferențiat în funcție de proprietățile materialului de umplutura.

Procesul de stabilizare se poate aplica cu succes in cazul pamanturilor cu granulatie fina, cum sunt pamanturile argiloase si namolurile. Pentru rezultate favorabile va fi montată și o panza textilă aplicată pe suprafețele înclinate.

La descărcarea din autobasculante pot aparea surse punctuale de emisii de praf in atmosfera (pulberi sedimentabile). Pe amplasament sunt prezente doua rezervoare IBC cu volum de 1 mc, umplute cu apa si utilizate la stropirea materialului inert în perioadele anului in care datorita vremii se pot genera emisii de praf la descarcare.

Rute de transport al materialului de umplutura: transportul se va realiza pe strazile principale din comuna Jilava.

Gospodărirea materialului inert folosit pentru lucrările de umplere se va realiza numai în limita terenului deţinut, fără deranjarea vecinătăţilor. Se vor respecta prevederile O.U.G. nr. 92/2021 privind regimul deșeurilor.

- Se vor lua măsuri de protecţie antifonică în zona de lucru;

- Se vor amplasa panouri de informare a cetăţenilor asupra viitoarelor construcţii şi modificări ale zonei;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

- Se vor asigura dotările şi condiţiile tehnice necesare pe parcursul desfăşurării activităţii şi se vor lua măsuri corespunzătoare de evitare a riscurilor de incendii, poluare accidentală a apelor, aerului şi solului;

- Se va asigura acoperirea/umectarea materialului de umplutura pentru a evita împrăștierea/spulberarea acestuia în atmosferă;

- Se vor utiliza echipamente, utilaje, vehicule în stare optimă de funcționare sau de generație recentă, prevăzute cu sisteme de reținere a poluantilor;

- Se va respecta traseul de transport al materialului de umplutura stabilit cu autoritățile locale astfel încât impactul asupra zonelor de tranzit să fie minim, fără a traversa zonele de locuințe;

- Nu se va modifica direcţia de scurgere a apelor pluviale evitându-se scurgerea acestora spre terenurile învecinate sau spre domeniul public;

- Lucrările se vor efectua fără a afecta proprietăţile invecinate;

- In situatia in care se vor semnala disconforturi create vecinatatilor, activitatea va fi sistata pana la remedierea acestora;

- Operatorul are obligatia sa asigure dotari corespunzatoare cu mijloace, structuri, dotari materiale si sisteme de management adecvate in scopul protejarii, la un nivel ridicat, a sanatatii populatiei si a mediului;

-In caz de poluari accidentale cu produse petroliere se utilizeaza produse absorbante de tip”biopetroabs”, filtre si lavete absorbante precum si kituri interventie depoluare;

- Titularul are obligaţia de a monitoriza continuu compoziția pământului utilizat pentru umplerea gropilor;

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- Pe durata execuţiei lucrărilor se vor lua măsuri pentru respectarea normele, standardele şi legislaţia privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Deşeurile şi materialele rezultate din activitatea de viabilizare vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;

- Pe toată durata execuţiei şi funcţionării obiectivului se vor respecta prevederile:

• O.U.G. nr.195/2005 privind protecţia mediului aprobată cu modificări de Legea nr.265/2006, cu modificările şi completările ulterioare;

• O.U.G. nr. 92/2021 privind regimul deşeurilor;

• Legea nr. 104/2011 privind protecţia atmosferei.

• Ordinului nr.119/2014 emis de Ministerul Sănătăţii.

• Ordinului nr. 756/1997 cu privire la factorul de mediu sol.

• Ordinului 1798/2007 pentru aprobarea Procedurii de emitere a autorizaţiei de mediu.

- Se vor respecta prevederile Legii nr. 61/1991, modificata, privind sanctionarea faptelor de incalcare a unor norme de convietuire sociala, a ordinii si linistii publice;

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;

- Se va respecta legislația de urbanism în vigoare;

- Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toată perioada;

- Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94 realizării lucrărilor;

- Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparatiile mijloaceor de transport/utilajelor se vor executa doar la societati autorizate;

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* + - * utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfarșitul fiecarei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului, etc.);

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zonă;

- Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;

Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin.(4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

Conform prevederilor Legii nr. 292/2018:

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

- anexa 5, art. 43 alin. (4) procesul - verbal intocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Ilfov, se sancționează conform prevederilor legale în vigoare.

Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.

Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

Director Executiv

Alina Laura POSTEIU

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Corina Ecaterina NECULA CIOCHINA | Șef Serviciu AAA | 18.03.2024 |  |
| Întocmit: Ciprian Stanciu | Consilier | 18.03.2024 |  |